Ọdọ Mmiri Aguelmame Sidi Ali

Aguelmame Sidi Ali bụ ọdọ mmiri dị na Mpaghara Khénifra, n'ime Béni Mellal-Khénifra, na Morocco. Ọ dị n'ebe ịdị elu ruru mita 2,080 n'elu oke osimiri. Aguelmame Sidi Ali nwere mpaghara elu mmiri dị ihe dịka hekta 500 (eka 1,200) ma nwee omimi ruru mita 36.Ọ dị nso na ókèala Mpaghara Ifrane, n'ime ugwu Middle Atlas. Ọ bụkwa akụkụ nke Ogige Ntụrụndụ Mba Khénifra , ebe echedoro gburugburu ebe obibi nke nwere mpaghara dị 842 km²(325 mi2), nke e hiwere n'afọ 2008.. Nkọwa Ọdọ mmiri ahụ dị n'ime ugwu Middle Atlas, n'ebe ịdị elu ruru mita 2,080 n'elu oke osimiri, ma nwee mpaghara mmiri na-anakọta mmiri nke dị ihe dịka 15.6 km².E hiwere ya n'oge Upper Miocene ruo Quaternary, n'ebe ahịrị mgbaji ala abụọ na-ezukọta. Ọ dị n'ime oghere eke dị n'ime nkume basalt, ma mejupụtara ya site n'ọdọ mmiri abụọ nke ugwu nkume dị n'etiti ha na-ekewa. Ugwu nkume a na-apụta ìhè mgbe ogo mmiri dara.Mmiri ya na-enweta site na mmiri ozuzo na-asọba n'elu ala, mmiri snow na-agbaze, na isi iyi mmiri karst. Ọkwa pH nke mmiri ahụ bụ 9.1, ọdịnaya mineral dị na ya adịghị elu, ebe ikike ya ịduzi ọkụ eletrik dị n'agbata 1200 na 1600 µS/cm. Mmekọrịta gburugburu ebe obibi Ebe gbara ọdọ mmiri ahụ gburugburu bụ nke osisi cedar Atlas (Cedrus atlantica) gbara gburugburu, mana n'oge na-adịbeghị anya, oké ọhịa a emebiwo na mpaghara gbara ọdọ mmiri gburugburu aghọwo ala kpọrọ nkụ, nke nwere ogwu nke Spanish juniper (Juniperus thurifera) na-achịkwa. plankton na sediment dị n'ọdọ mmiri ahụ bara ọgaranya na diatoms, ọkachasị nke ụdị Cyclotella, a na-ejikwa ha nye ihe akaebe nke paleohydrology na mgbanwe hydroclimatic metụtara ọdọ mmiri ahụ enweela n'elu Aeons. N'afọ 2005, e nyere Aguelmams Sidi Ali / Tifounassine Complex, nke mejupụtara ala mmiri ugwu atọ dị n'ebe ịdị elu ha dị n'agbata mita 1,900 na 2,100, ọnọdụ Ebe Ramsar. Ala mmiri ndị a bụ ebe dị mkpa nke nnụnụ ndị bi n'ala mmiri na-akwaga ebe ọzọ na-anọ n'oge oyi, gụnyere ruddy shelduck (Tadorna ferruginea) na crested coot (Fulica cristata).Mbelata mmiri ozuzo kemgbe ọtụtụ afọ emeela ka ogo mmiri dị n'ọdọ mmiri ahụ daa, nke mere na ala apịtị nke dịbu n'akụkụ ndịda ọdịda anyanwụ ọdọ mmiri ahụ adịkwaghị.Nlekọta ìgwè atụrụ na ewu nke ndị na-azụ anụ na-akwagharị na-eme n'oge opupu ihe ubi na oge ọkọchị emebiela ihe fọrọ nke nta ka ọ bụrụ ahịhịa niile na-eto n'ime mmiri n'akụkụ ọdọ mmiri ahụ.N'ihi nke a, ọnụ ọgụgụ nnụnụ mmiri na-abịa n'ọdọ mmiri ahụ n'oge oyi ebelatala, ma great crested grebe anaghịzi amụ ụmụ n'ebe ahụ. N'agbanyeghị na e chebere ya, ruddy shelduck na ụdị nnụnụ mmiri ndị ọzọ ka na-enwe nsogbu nke ịchụ nta na-akwadoghị iwu . Ọdọ mmiri ahụ bụbu naanị ebe n'ụwa ebe Salmo pallaryi, ụdị trout, biri mana azụ ahụ lara n'iyi mgbe a tọhapụrụ carp (Cyprinus carpio) n'ime ọdọ mmiri ahụ na 1934. Northern pike (Esox lucius) na zander (Sander lucioperca), bụ ụdị azụ ndị ọzọ na-abụghị nke ala a kpọbatara n'ọdọ mmiri ahụ. Edensibịa